CELEX: 62019CN0240
Language: el
Date: 2019-03-20 00:00:00
Title: Υπόθεση C-240/19: Αίτηση προδικαστικής αποφάσεως την οποία υπέβαλε το Juzgado de lo Contencioso-Administrativo no 2 de Ourense (Ισπανία) στις 20 Μαρτίου 2019 — FA κατά Tesorería General de la Seguridad Social (TGSS)

15.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 238/5
            
         
      Αίτηση προδικαστικής αποφάσεως την οποία υπέβαλε το Juzgado de lo Contencioso-Administrativo no 2 de Ourense (Ισπανία) στις 20 Μαρτίου 2019 — FA κατά Tesorería General de la Seguridad Social (TGSS)
      (Υπόθεση C-240/19)
      (2019/C 238/07)
      Γλώσσα διαδικασίας: η ισπανική
      
         Αιτούν δικαστήριο
      
      Juzgado de lo Contencioso-Administrativo no 2 de Ourense
      
         Διάδικοι στην υπόθεση της κύριας δίκης
      
      
         Προσφεύγουσα: FA
      
         Καθού: Tesorería General de la Seguridad Social (TGSS)
      
         Προδικαστικά ερωτήματα
      
      
                  1)
               
               
                  Οσάκις εθνικός κανόνας, όπως το άρθρο 2, παράγραφος 2, στοιχείο a, της Orden [υπουργικής αποφάσεως] TAS 2865/2003, εξαρτά την πρόσβαση στην προαιρετική ασφάλιση ή στην προαιρετική συνέχιση της ασφαλίσεως από την προϋπόθεση να έχει παύσει η κάλυψη από καθεστώς κοινωνικής ασφαλίσεως, είναι απαραίτητο η εν λόγω παύση της κάλυψης να αφορά καθεστώς του ισπανικού συστήματος κοινωνικής ασφαλίσεως ή, αντιθέτως, σύμφωνα με την αρχή της εξομοιώσεως των γεγονότων που θεσπίζεται στο άρθρο 5, στοιχείο β', του κανονισμού 883/2004 (1), οφείλει ο αρμόδιος ισπανικός φορέας να λάβει υπόψη του την παύση κάλυψης από παρόμοιο καθεστώς κοινωνικής ασφαλίσεως άλλου κράτους μέλους σαν να είχε λάβει χώρα στην Ισπανία;
               
            
                  2)
               
               
                  Οσάκις εθνικός κανόνας, όπως το άρθρο 3, παράγραφος 3, της υπουργικής αποφάσεως TAS 2865/2003, εξαρτά την πρόσβαση στην προαιρετική ασφάλιση ή στην προαιρετική συνέχιση της ασφαλίσεως από την προϋπόθεση της αποδεδειγμένης συμπληρώσεως περιόδων καταβολής εισφορών, είναι απαραίτητο ο ενδιαφερόμενος να έχει υπαχθεί στην ισπανική νομοθεσία σε οποιοδήποτε χρονικό σημείο του παρελθόντος ή οφείλει ο αρμόδιος ισπανικός φορέας, σύμφωνα με το άρθρο 6 του κανονισμού 883/2004, να λάβει υπόψη του τις περιόδους καταβολής εισφορών που συμπληρώθηκαν υπό τη νομοθεσία άλλου κράτους μέλους σαν να επρόκειτο για περιόδους καταβολής εισφορών συμπληρωθείσες στην Ισπανία;
               
            
         (1)  Κανονισμός (ΕΚ) 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (ΕΕ 2004, L 166, σ. 1).